Document ID: 32011D0710

NEUVOSTON PÄÄTÖS,
annettu 20 päivänä lokakuuta 2011,
Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 tekemisestä
(2011/710/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 6 kohdan a alakohdan, 218 artiklan 7 kohdan ja 218 artiklan 8 kohdan ensimmäisen alakohdan kanssa,
ottaa huomioon Euroopan komission ehdotuksen,
ottaa huomioon Euroopan parlamentin hyväksynnän,
sekä katsoo seuraavaa:
(1)
Komissio on neuvotellut unionin puolesta Amerikan yhdysvaltojen ja Euroopan unionin välisen siviili-ilmailualan tutkimusta ja kehittämistä koskevan yhteistyöpöytäkirjan NAT-I-9406, jäljempänä ’pöytäkirja’.
(2)
Pöytäkirja allekirjoitettiin 3 päivänä maaliskuuta 2011.
(3)
Unionin olisi hyväksyttävä pöytäkirja.
(4)
On tarpeen vahvistaa menettelytavat, jotka koskevat unionin osallistumista pöytäkirjalla perustettavan sekakomitean toimintaan ja riitojen ratkaisemista,
ON HYVÄKSYNYT TÄMÄN PÄÄTÖKSEN:
1 artikla
Hyväksytään Amerikan yhdysvaltojen ja Euroopan unionin välinen yhteistyöpöytäkirja NAT-I-9406 (1), jäljempänä ’pöytäkirja’, unionin puolesta.
2 artikla
Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa pöytäkirjan XII artiklan B kohdassa määrätty ilmoitus (2).
3 artikla
Komissio, jota avustavat jäsenvaltioiden edustajat, edustaa unionia pöytäkirjan III artiklalla perustetussa sekakomiteassa.
4 artikla
1. Kuultuaan neuvoston nimittämää erityiskomiteaa komissio määrittää unionin kannan sekakomiteassa muun muassa seuraavien asioiden hyväksymiseen:
-
pöytäkirjan III artiklan E kohdan 2 alakohdassa tarkoitetut uudet pöytäkirjan liitteet ja lisäykset;
-
pöytäkirjan III artiklan E kohdan 3 alakohdassa tarkoitetut pöytäkirjan liitteiden ja lisäysten muutokset.
2. Komissio määrittää unionin kannan sekakomiteassa sekakomitean sisäisten hallintomenettelyjen kehittämisen ja hyväksymisen osalta pöytäkirjan III artiklan C kohdan mukaisesti.
3. Komissio voi ryhtyä tarvittaviin toimiin pöytäkirjan II artiklan B kohdan sekä IV, V, VII ja VIII artiklan nojalla.
4. Komissio edustaa unionia pöytäkirjan XI artiklan nojalla käytävissä neuvotteluissa.
5 artikla
Komissio antaa neuvostolle säännöllisesti tietoja pöytäkirjan täytäntöönpanosta.
6 artikla
Tämä päätös tulee voimaan päivänä, jona se hyväksytään.
Tehty Luxemburgissa 20 päivänä lokakuuta 2011.

Labels: 5
7
8
12
18